Torgny Lindgreni (s 1938) raamatuid on tõlgitud enam kui 30 keelde ja ta on  rahvusvaheliselt tuntumaid rootsi kirjanikke. Triloogia "Isa arm" koosneb kolmest iseseisvast ja eri aegadel ilmunud romaanist: "Kumalasemesi" (1995), "Mauk" (2000) ja "Doré piibel" (2005), mis moodustavad ühe terviku. Romaanides on ühiseid tegelasi, paiku motiive. Tõelus põimub väljamõeldisega ning nende piir on väga ähmane. On kordusi ja viiteid nagu Mahleri muusikas, mida Lindgren hindab. On sõnamängu ja elufilosoofiat ning tüüpe, kes oleksid nagu päris ja ei ole ka. Torgny Lindgren on ise rõhutanud, et tema  triptühhon räägib eeskätt Jumala armust ja halastusest, mille kohta ei käi Piiblis ühtegi käsku. Tema kaastunnet äratavad tegelased on kui inimsuse proovikivid. Siin maailmas on inimeksistents väeti ja kaitsetu, kui teda ei tiivusta usk, lootus ja armastus.